Aurora Spirit

Aurora Spirit Distillery AS er et spritdestilleri i Årøybukt i Lyngen i Nord-Norge. Det er verdens nordligste destilleri.

Spritproduksjonen er basert på ingredienser fra Nord-Norge, for eksempel ulike typer bær og korn høstet lokalt i Nord-Norge. Bedriften er bygd opp på et gammelt NATO-område, og modningen av whisky skjer i tunneler og bunkere på området.

Bakgrunn 
Ideen om å kombinere alkoholproduksjon og turisme ble lansert i 2011, med planer om å kombinere whiskyturismen i Skottland med nordlysturismen i Nord-Norge. I 2014 ble foretaket Aurora Spirit etablert. Per 2021 produserer destilleriet vodka, gin, akevitt og whisky. Mer enn 60 prosent blir eksportert.

Produkter 
Spriten blir solgt under merket «Bivrost». Ordet bivrost er fra norrønt og ble brukt om nordlyset og betyr «det bevrende bro». De trodde nordlyset var broen for gudene mellom Midgard og Åsgard.

Den første whiskyen ble produsert i 2017 og lagt på fat. De 1200 flaskene av single maltwhiskyen Bivrosts «Niflheim», (Isverden), ble lagt ut for salg i mai 2020. Flaskene ble utsolgt på 90 minutter. Den første ble solgt på auksjon for 77.000 kroner, norgeshistoriens dyreste. Neste whisky ble lansert i november 2020, med navnet Nidavellir.

Selskapet har vunnet flere priser og de har også fått pris for sin satsning på turisme.

Referanser

Eksterne lenker 
 Bedriftens hjemmesider

Destillerier
Lyngen